title: Tegucigalpa
text: Tegucigalpa ye una ciudat hondurenya, que ye a ciudat con mayor numero d'habitants d'o país y, a más, a suya capital, dende 1880; d'antis más a capitalidat d'o país fluctuaba entre Tegucigalpa y Comayagua. Ye tamién a capital d'o departamento de Francisco Morazán.
  
  A suya población ye de 894.000 habitants (2006), en una superficie de 751,1 km², con una densidat de población de 1.190,25 hab/km².
  
  A ciudat ye situata en a val d'o suyo nombre, a 990 metros d'altaria sobre o ran d'a mar, a o canto d'o río Choluteca.
  
  Tegucigalpa fue fundata por os espanyols en o sieglo XVI, ta estar un centro adedicato a la menería d'oro y archent. Asinas, o 29 de setiembre de 1578 s'establió a ciudat dencima d'un antigo poblato indichena, con o nombre de Real Villa de San Miguel de Tegucigalpa de Heredia.
  
  Ye a seu de l'Universidat Autonoma Nacional d'Honduras, establita en 1847. Muit amanato a la ciudat, a una distancia de 7 km d'o suyo centro, se troba l'Aeropuerto Internacional de Toncontín.
  
  Localidatz achirmanatas 
    Bogotá (Colombia).
  
  Vinclos externos 
  
    Pachina web oficial municipal de Tegucigalpa.
  
  Capitals d'America
  Localidaz d'Honduras